અંકિતાના પિતાએ દિવાળીના દિવસે જ ઘાટકોપર પોલીસ-સ્ટેશનમાં ફરિયાદ કરી હતી કે અંકિતાને તેની પંચાવન વર્ષની સાસુ ઉષા ચરલા, ૬૨ વર્ષના સસરા અશોક ચરલા અને ૨૮ વર્ષનો પતિ મયંક ચરલા શારીરિક અને માનસિક ત્રાસ આપતાં હતાં. એને પગલે ગઈ કાલે અંકિતાના મૃત્યુ બાદ પોલીસે અંકિતાનાં સાસુ-સસરા અને પતિની ધરપકડ કરી હતી તેમ જ અંકિતાના પિતાએ અંકિતાની ચાર મહિનાની દીકરી વંશીની જવાબદારી માથે લેતાં પોલીસે વંશીને તેમને સોંપી હતી.